cyanic-selkie/wikianc huggingface dataset:
இலங்கையின் மாகாண கொடிகள்
இலங்கையின் மாகாணங்கள் என்பது ஒரு உள்ளூராட்சி அமைப்பாகும். இதன்படி இலங்கை 9 மாகாணங்களாகப் பிரிக்கப்பட்டுள்ளது. 9 மாகாணங்களும் தனித்தனி மாகாண சபைகளின் கீழ் நிர்வகிக்கப்படுகிறன. இதில் 9 மாகாணங்களும் தமக்கென ஒரு கொடியினை கொண்டுள்ளன அவற்றின் பட்டியல்  கீழே குறிப்பிடப்பட்டுள்ளது. இலங்கையின் மாகாண கொடிகள் 1987 இல் அறிமுகப்படுத்தப்பட்டன. வடகிழக்கு மாகாணக் கொடி 1988 இல் அறிமுகப்படுத்தப்பட்டது. 2007 இல் வடகிழக்கு மாகாணம் வட மாகாணம், கிழக்கு மாகாணம் என இரண்டாகப் பிரிக்கப்பட்டதும், இரு புதிய கொடிகள் உருவாகின.
இவற்றில் பல கொடிகள் பண்டைய சிங்களக் கொடிகளின் அல்லது சின்னங்களின் அடிப்படையில் அப்பகுதியைப் பிரதிநிதித்துவப்படுத்தும்படி அமைந்துள்ளன.
உசாத்துணை
பகுப்பு:இலங்கையின் கொடிகள்
சங்கப் பரிவார்
சங்கப் பரிவார் (Sangh Parivar) (மொழிபெயர்ப்பு: சங்கங்களின் குடும்பம்) என்பது இந்து தேசியவாத கொள்கைகள் கொண்ட அமைப்புகளின் குடும்பம் எனப் பொருள். ராஷ்டிரிய சுயம்சேவக் சங்க நிர்வாகிகள் அல்லது அதன் கொள்கைகளை ஏற்றுக் கொண்டவர்கள் உருவாக்கி நடத்தும் அமைப்புகளை சங் பரிவார் அல்லது சங்கக் குடும்பம் என்று அழைப்பர். சங்கப் பரிவாரில் அங்கம் வகிக்கும் அமைப்புகள் ராஷ்ட்டிரிய சுயம்சேவக் சங்கத்தின் ஆதரவு மற்றும் வழிகாட்டுதலின்படியும் செயல்படுகின்றன.
சங்கப் பரிவாரின் உறுப்பு அமைப்புகள்
இந்து தேசியம் மற்றும் இந்துத்துவா கொள்கைகள் கொண்ட, அரசியல், தொழில், பொருளாதரம், சமுகப் பணி, மகளிர் முன்னேற்றம், சமயம், கல்வி, சமுகம் மற்றும் இன மேம்பாடு, ஊடகம் போன்ற துறைகளில் செயல்படும் இந்துத்துவா அமைப்புகள் சங்கப் பரிவாரத்தின் உறுப்பினர்களாக கருதப்படுகின்றனர்.
மேற்கோள்கள்
பகுப்பு:சங்கப் பரிவார் பகுப்பு:இந்து சமய இயக்கங்கள் பகுப்பு:இந்து சமய அமைப்புகள் பகுப்பு:இந்திய அமைப்புகள் பகுப்பு:இந்துத்துவம் பகுப்பு:இந்திய வரலாறு பகுப்பு:இந்து தேசியம்
டிம்பிள் படேல்
டிம்பிள் படேல் ( Dimple Patel ) ;;தி மிஸ் குளோப்;; 2016ன் வெற்றியாளரும் புகழ்பெற்ற இந்திய வடிவழகியுமாவார். நவம்பர் 2016 இல் அல்பேனியாவின் டிரானாவில் நடைபெற்ற மிஸ் குளோப் 2016 போட்டியில் இந்தியாவைப் பிரதிநிதித்துவப்படுத்தினார். மிஸ் இந்தியா டிம்பிள் படேல் வெற்றியாளராக முடிசூட்டப்பட்டார். மேலும் போட்டியில் வென்ற முதல் இந்தியர் என்ற பெருமையையும் பெற்றார்.
தொழில்
டிம்பிள் படேல் லக்மே பேஷன் வீக், கோச்சூர் வீக், இந்தியா இன்டர்நேஷனல் ஜூவல்லரி வீக், புனே பேஷன் வீக், துபாய் பேஷன் வீக் மற்றும் நைரோபி பேஷன் வீக் மற்றும் பலவற்றிற்காக வடிவழகியாக இருந்தார். மணீஷ் மல்கோத்ரா, விக்ரம் பட்னிசு, சப்யாசாச்சி, நீதா லுல்லா மற்றும் பல்குனி சேன் பீகாக் போன்ற ஆடை வடிவமைப்பாளர்களுக்காக இவர் பணியாற்றினார்.
சான்றுகள்
பகுப்பு:வாழும் நபர்கள்
கொல்கத்தாவில் சுற்றுச்சூழல் பிரச்சினைகள்
கொல்கத்தாவில் சுற்றுச்சூழல் பிரச்சினைகள் (Environmental issues in Kolkata) பல உள்ளன. இந்நகரத்தின் சுற்றுச்சூழல் பிரச்சினைகள் அதன் உயிர் இயற்பியல் சூழலையும் மனித ஆரோக்கியத்தையும் கடுமையாக பாதிக்கின்றன. கொல்கத்தாவில் காற்று மாசுபாடு, நீர் மாசுபாடு, குப்பைகள் மற்றும் இயற்கை சுற்றுச்சூழல் மாசுபாடு ஆகியவை அதிகமாக உள்ளன. வரலாற்று ரீதியாக கல்கத்தா என்று அழைக்கப்பட்டு வந்த கொல்கத்தா இந்திய நாட்டின் மாநிலமான மேற்கு வங்கத்தின் தலைநகரம் என்பது குறிப்பிடத்தக்கதாகும். .
அறிமுகம்
அறிவியல் மற்றும் சுற்றுச்சூழல் ஆராய்ச்சி நிறுவனம் 2009 ஆம் ஆண்டு வெளியிட்ட தரவுகளின்படி, கொல்கத்தாவில் வளிமண்டல இடைநிறுத்தப்பட்ட  நுண்துகள்கள் அளவு 511 ஆக இருந்தது. இந்த அளவு கொல்கத்தாவை இந்தியாவிலேயே மிகவும் மாசுபட்ட பெருநகரமாக மாற்றியது. இவ்வகைப்பாட்டில் முறையே மும்பை, தில்லி மற்றும் சென்னை போன்றவை கொல்கத்தாவை அடுத்துள்ள பிற முக்கிய நகரங்களாகும். 2007 ஆம் ஆண்டில் நிறைவடைந்த 6 வருட நீண்ட ஆய்வில், கொல்கத்தாவில் வசிப்பவர்களில் 70% பேர் காற்று மாசுபாட்டினால் ஏற்படும் நுரையீரல் புற்றுநோய், மூச்சுத்திணறல் மற்றும் ஆத்துமா போன்ற சுவாச நோய்களால் பாதிக்கப்படுகின்றனர் என்று சித்தரஞ்சன் தேசிய புற்றுநோய் நிறுவனம் (CNCI) கண்டறிந்துள்ளது. இந்நிறுவன ஆய்வின்படி, கொல்கத்தாவில் 100,000 பேருக்கு 18.4 நுரையீரல் புற்றுநோய்கள் பதிவாகியுள்ளன.
2010 ஆம் ஆண்டு மத்திய மாசுக் கட்டுப்பாட்டு வாரியத்தால் சேகரிக்கப்பட்ட தரவுகளின்படி, காற்று மாசுபாட்டின் போது மோசமாகப் பாதிக்கப்பட்ட இந்திய நகரங்களில் தில்லியுடன் கொல்கத்தாவும் உள்ளன. 2009 மற்றும் 2011 ஆம் ஆண்டுகளுக்கு இடையில், இந்தியாவில் கொல்கத்தா, தில்லி  மற்றும் மும்பையில் இருந்து அதிக நுரையீரல் புற்றுநோய் நோயாளிகளின் எண்ணிக்கை  பதிவாகியுள்ளது. அறிவியல் மற்றும் சுற்றுச்சூழலுக்கான மையம் தயாரித்த அறிக்கையின்படி, 2009 மற்றும் 2011 ஆம் ஆண்டுகளுக்கு இடையில் பதிவான புற்றுநோயாளிகளின் எண்ணிக்கையில், 12% நோயாளிகள் நுரையீரல் புற்றுநோயால் அடிக்கடி பாதிக்கப்படுபவர்களாக இருந்தனர். தி டெலிகிராப் என்ற ஆங்கிலமொழி செய்தித்தாள் வெளியிட்ட ஒரு கட்டுரையில் கொல்கத்தா "இந்தியாவின் நுரையீரல் புற்றுநோய் தலைநகரம்" என்று செல்லப்பெயர் கொடுக்கப்பட்டது. உலக சுகாதார அமைப்பின் காற்று மாசுபாட்டின் அடிப்படையில் தயாரிக்கப்பட்ட நகரங்களின் தரவரிசையில், மொத்தமுள்ள 1100 நகரங்களில் கொல்கத்தா 25 ஆவது இடத்தில் உள்ளது.
பொதுப் போக்குவரத்துடன் ஒப்பிடுகையில், கொல்கத்தாவின் சிற்றுந்து உரிமையாளர்கள் ஒப்பீட்டளவில் குறைந்த விகிதங்களில்  இருந்தபோதிலும், கொல்கத்தாவில் காற்று மாசுபாடு அதிகமாக உள்ளது. நிறுத்துமிடத் தேவை மேலாண்மை மற்றும் மேம்படுத்தப்பட்ட வாகனத் திறன் தரநிலைகள் போன்ற பணத்தைச் சேமிக்கும் நடவடிக்கைகள் மூலம் கொல்கத்தாவின் ஆற்றல் வெளியேற்றத்தைக் குறைக்க முடியும்.
நீர் மாசுபாடு
நுகர்வோர் சங்கங்களின் கூட்டமைப்பு வெளியிட்ட 2003 ஆம் ஆண்டின் அறிக்கை, கொல்கத்தாவில் உள்ள குடிநீரின் பெரும்பகுதி மனிதக் கழிவுகளால் மாசுபட்டுள்ளது என்பதைக் கண்டறிந்துள்ளது. இந்த அறிக்கையின்படி, குடியிருப்பு கட்டிடங்களுக்கு தண்ணீர் வழங்கும் 87% நீர்த்தேக்கங்கள் மனித கழிவுகளால் மாசுபட்டுள்ளன. 63% குழாய்களில் மலத்தின் குறிப்பிடத்தக்க தடயங்கள் இருந்தன, மேலும் பல்வேறு நகர மருத்துவமனைகளில் இருந்து சேகரிக்கப்பட்ட நீர் மாதிரிகளில் 20% அசுத்தமாக இருப்பது கண்டறியப்பட்டது. கொல்கத்தா நகராட்சி ஆணையத்தால் இயக்கப்படும் ஆழ்துளை கிணறுகள் மற்றும் கை பம்புகளில் தோராயமாக ஐந்தில் ஒரு பங்கு மனிதக் கழிவுகளால் மாசுபட்டுள்ளதாக ஆய்வில் தெரிவிக்கப்பட்டுள்ளது. கசிவு சாக்கடை அமைப்பு மற்றும் நீர் அழுத்த அசாதாரணங்கள் தற்போதைய நீர் மாசுபாட்டிற்கு காரணம் என அனைத்திந்திய சுகாதாரம் மற்றும் பொது சுகாதார நிறுவனத்தின் முன்னாள் இயக்குனர் குற்றம் சாட்டினார்.
எர்ன்ஸ்ட் கே. ஜின்னர்
எர்ன்ஸ்ட் குனிபர்ட் ஜின்னர் (Ernst Kunibert Zinner) (30 ஜனவரி 1937 - 30 ஜூலை 2015) ஆஸ்திரியா நாட்டின் வியன்னாவைச் சேர்ந்த வானியற்பியல் நிபுணர் ஆவார். ஆய்வகத்தில் நட்சத்திர தூசியின் பகுப்பாய்வில் இவரது முன்னோடி பணிக்காக அறியப்பட்டவர். அமெரிக்காவின் மிசோரியில் உள்ள செயின்ட் லூயிஸில் உள்ள வாஷிங்டன் பல்கலைக்கழகத்தில் விண்வெளி இயற்பியலுக்கான ஆய்வகத்தில் (பின்னர் மெக்டோனல் விண்வெளி அறிவியல் மையத்தின் ஒரு பகுதி) இவர் அமெரிக்காவில் ஒரு பதவியில் இருந்தார். அங்கு முனைவர் பட்டம் பெற்றார். 1960களில் பட்டதாரி பணிக்காக அமெரிக்கா வந்தார். கூடுதலாக, தொடர்ந்து ஐரோப்பிய பல்கலைக்கழகங்கள் மற்றும் பிற அமெரிக்க நிறுவனங்களில் கற்பித்தார்.
வாழ்க்கை
ஜின்னர் ஆஸ்திரியா வியன்னாவிற்கு மேற்கே 100 மைல் தொலைவில் உள்ள ஒரு சிறிய நகரமான ஸ்டெய்ரில் ஜனவரி 30, 1937 அன்று பிறந்தார். இவரது தந்தை, குனிபர்ட் ஜின்னர், ஒரு புகழ்பெற்ற சிற்பி என்றாலும், எர்ன்ஸ்ட் ஒரு சிறுவனாக இயற்கை மற்றும் அறிவியலில் அதிக ஆர்வம் காட்டினார். ஜின்னரின் நான்கு இளைய உடன்பிறப்புகள் மற்றும் பிற உறவினர்கள் ஆஸ்திரியாவில் வசிக்கின்றனர்.
இவரது தொழில் வாழ்க்கையின் பிற்பகுதியில் ஓய்வு காலத்தில், வியன்னாவில் உள்ள பகுப்பாய்வு வேதியியல் நிறுவனத்தின் ஆசிரிய உறுப்பினரான பிரிஜிட் வோபென்காவை சந்தித்தார். அவர் இவருடன் அமெரிக்காவிற்கு திரும்பினார். இருவரும் 1980 இல் திருமணம் செய்து கொண்டனர். இவர்களுக்கு மேக்ஸ் கியாகோபினி ஜின்னர் என்ற மகன் இருந்தார். மகன் இப்போது நியூயார்க் நகரில் வசிக்கிறார்.
ஆராய்ச்சி
ஜின்னரின் முனைவர் பட்ட ஆராய்ச்சி துகள் இயற்பியலில் இருந்தது. அணு துகள் தடங்கள், மைக்ரோமெட்டோயிட் பள்ளங்கள் மற்றும் சூரியக் காற்றில் உள்ள தனிமங்களைப் பயன்படுத்தி, சூரியக் குடும்பத்திற்குள் சுற்றுச்சூழலால் சந்திரன் மற்றும் எரிவெள்ளிகளில் ஏற்படும் விளைவுகளை இவர் பின்னர் ஆய்வு செய்தார். இவரது பிற்கால ஆராய்ச்சியானது ஆரம்பகால விண்வீழ்கல்களால் சுமந்து செல்லப்பட்ட சூரிய முன் துகள்களில் உள்ள தகவல்களில் கவனம் செலுத்தியது. இந்தத் துகள்கள் சூரிய குடும்பத்திற்கு வெளியே வளிமண்டலங்கள் மற்றும் நட்சத்திரங்களின் வெடிப்புகளில் உருவாக்கப்பட்டன. அவை நட்சத்திர அணுக்கருத் தொகுப்பின் வரலாறு மற்றும் சூரியக் குடும்பத்தின் உருவாக்கம் பற்றிய தகவல்களை வழங்க முடியும்.
சான்றுகள்
பகுப்பு:1937 பிறப்புகள் பகுப்பு:2015 இறப்புகள் பகுப்பு:ஆஸ்திரிய இயற்பியலாளர்கள் பகுப்பு:வானியற்பியலாளர்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பாரிசின் விடுவிப்பு
பாரிசின் விடுவிப்பு (Liberation of Paris) இரண்டாம் உலகப் போரின் மேற்குப் போர்முனையில் நடந்த ஒரு சண்டை. ஓவர்லார்ட் நடவடிக்கையின் ஒரு பகுதியான இதில் நாசி ஜெர்மனியின் ஆக்கிரமிப்பிலிருந்த பிரான்சின் தலைநகர் பாரிசை நேச நாட்டுப் படைகள் தாக்கிக் கைப்பற்றின. இது பாரிசு சண்டை என்றும் அறியப்படுகிறது.
பின்புலம்
1940ம் ஆண்டு பிரான்சை நாசி ஜெர்மனி தாக்கிக் கைபற்றியது. அடுத்த நான்காண்டுகள் பிரான்சு ஜெர்மனியின் ஆக்கிரமிப்பில் இருந்தது. இக்காலகட்டத்தில் அங்கு பல உள்நாட்டு எதிர்ப்பு இயக்கங்கள் உருவாகி ஜெர்மானியர்களுக்கு எதிராகப் போராடி வந்தன. ஜூன் 6, 1944ம் தேதி நேச நாட்டுப் படைகள் பிரான்சு மீது கடல் வழியாகப் படையெடுத்தன. இரு மாதங்கள் கடும் சண்டைக்குப் பின்னர் செய்ன் ஆற்றுக்கு மேற்கிலிருந்த ஜெர்மானியப் படைகள் அனைத்தும் முறியடிக்கப்பட்டு, பிரான்சின் பல பகுதிகள் நேச நாட்டு வசமாகின. ஆகஸ்ட் மாதத்தில் ஃபலேசு இடைப்பகுதி சண்டைக்குப் பின்னர், பாரிசைக் கைப்பற்றுவது சாத்தியமானது.
ஆனால் பாரிசைக் கைப்பற்றுவது குறித்து நேச நாட்டு தளபதிகளுக்குள் கருத்து வேறுபாடு நிலவியது. நேச நாட்டு முதன்மை தளபதி ஐசனாவர் பாரிசை உடனடியாகக் கைப்பற்றுவதற்கு போதுமான இராணுவ காரணங்கள் இல்லையெனக் கருதினார். தளவாடப் பற்றாக்குறையால் பாதிக்கப்பட்டிருந்த நேச நாட்டுப் படைகளுக்கு பாரிசு மீதான தாக்குதல் ஒரு வீண் சுமை என்று கருதினார். பாரிசு விடுவிக்கப்பட்டால், அதன் குடிமக்களின் உணவு மற்றும் பிற தேவைகளைப் பூர்த்தி செய்யும் பொறுப்பு நேச நாட்டுப் படைகளுடையதாகும், இதனால் போர் முயற்சி பெரிதும் பாதிக்கப்படும் என அவர் கருதினார். மேலும் பாரிசு வீழும் பட்சத்தில், அதனைத் தகர்த்து நாசமாக்க இட்லர் தனது பாரிசு படைகளின் தளபதிக்கு உத்தரவிட்டிருந்தார். இக்காரணங்களால் அமெரிக்கர்களும் பிரிட்டானியர்களும் பாரிசைத் தாக்கத் தயங்கினர். அதனைச் சுற்றி வளைத்து விட்டு பிற பகுதிகளைத் தாக்க விரும்பினர்.
ஆனால் நாடுகடந்த சுதந்திர பிரெஞ்சு அரசாங்கம் மற்றும் படைகளின் தலைவர் ஜெனரல் சார்லஸ் டி கோல் இதனை ஏற்றுக்கொள்ளவில்லை. அரசியல் காரணங்களுக்காகவும், ஒரு பெரும் பரப்புரை வெற்றியினை (propaganda victory) பெறுவதற்காகவும் பாரிசினை உடனுக்குடன் கைப்பற்ற விரும்பினார். பிரெஞ்சு எதிர்ப்புப் படையினருள் கம்யூனிஸ்டுகள், கோலிஸ்டுகள் என பல கோஷ்டிகள் இருந்தன. இவற்றுள் யார் பாரிசை விடுவிக்கிறார்களோ, அவர்களுக்கு பிரெஞ்சு மக்களிடையே செல்வாக்கு அதிகரிக்கும். போருக்குப் பின்னால் ஏற்படப்போகும் பிரெஞ்சு அரசினைக் கட்டுப்படுத்தும் வாய்ப்பும் கிட்டுமென்பதால், பாரிசை விடுவிக்க பிரெஞ்சு எதிர்ப்புப் படைகள் முனைந்தன.
விடுவிப்பு
இட்லரின் உத்தரவின் பேரில் பாரிசினைத் தகர்க்க அதன் ஜெர்மானிய தளபதி வோன் சோல்டிட்சு முயற்சிகளைத் தொடங்கினார். இதனால் எச்சரிக்கையடைந்த பிரெஞ்சு எதிர்ப்புப் படை, பாரிசினை மீட்கும் நடவடிக்கைகளில் இறங்கியது. ஆகஸ்ட் 15ம் தேதி பாரிசில் எதிர்ப்பு படைகள் ஒரு முழு வேலை நிறுத்ததைத் தொடங்கின. மூன்று நாட்களுக்குப் பின் இது ஒரு முழுப் புரட்சியாக மாறியது. ஆகஸ்ட் 19ம் தேதி பிரெஞ்சு எதிர்ப்புப் படைகள் பாரிசு நகர் முழுவதும் ஜெர்மானியப் பாதுகாவல் படைகளைத் தாக்கின. பாரிசு நகர வீதிகளில் சாலைத் தடைகள் உருவாக்கப்பட்டன, மரங்கள் வெட்டப்பட்டு சாலைகளின் குறுக்கே இடப்பட்டன. சாலையோர நடைபாதைகள் தோண்டப்பட்டு அக்கற்களைக் கொண்டு சாலைத் தடைகளைப் பலப்படுத்தப் பட்டன. பாரிசில் எதிர்ப்புப் படையினரின் இடைக்கால அரசு அறிவிக்கப்பட்டு, ஜெர்மானியர்களை எதிர்க்க ஆயுதங்களை ஏந்துமாறு பொதுமக்களுக்கு அறைகூவல் விடுக்கப்பட்டது. ஆகஸ்ட் 19ம் தேதி சுவீடியத் தூதரின் உதவியுடன் இரு தரப்பினரும் தற்காலிகப் போர் நிறுத்தத்திற்கு ஒப்புக்கொண்டனர். பாரிசின் முக்கிய கட்டிடங்களும் அரண்நிலைகளும் ஜெர்மானியர் வசமும், எஞ்சிய நகரப் பகுதிகள் எதிர்ப்புப் படைகளின் வசமும் இருந்தன.
பாரிசு நகரத்தில் மோதல்கள் நிகழ்ந்து கொண்டிருந்த போது நேச நாட்டுப் படைகள் பாரிசை நோக்கி வேகமாக முன்னேறிக் கொண்டிருந்தன. நிதானமாகத் திட்டமிட்டு முன்னேற வேண்டும் என்று அமெரிக்கத் தளபதிகள் கருதினாலும், பிரெஞ்சுத் தளபதிகள் அவர்களது பேச்சைக் கேட்காமல் தன்னிச்சையாக பாரிசு மீதான தாக்குதலைத் தொடங்கின. சுதந்திர பிரெஞ்சுப் படைகளின் 2வது கவச டிவிசன் ஆகஸ்ட் 24ம் தேதி பாரிசு நகரின் எல்லையினை அடைந்தது. மறுநாள் பாரிசின் ஜெர்மானியப் பாதுகாவல் படைகள் சரணடைந்தன. பாரிசிற்கு பெரும் சேதத்தை ஏற்படுத்த இட்லர் இட்டிருந்த ஆணையை வோன் சோல்டிட்சு நிறைவேற்ற மறுத்துவிட்டதால், நகரம் சேதமடையாமல் தப்பியது. நகரினுள் நுழைந்த நேச நாட்டுப் படைகளை பாரிசு மக்கள் பெருமகிழ்ச்சியுடன் வரவேற்றனர். பாரிசின் விடுவிப்பு நேச நாடுகளுக்கு ஒரு பெரும் பரப்புரை வெற்றியாக அமைந்தது. சார்லஸ் டி கோலின் கட்சியினரின் செல்வாக்கை உயர்த்தியதால், போருக்குப் பின்னான அரசினை அமைக்கும் வாய்ப்பு அவர்களுக்குக் கிட்டியது.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு பகுப்பு:பாரிசு
சிங்கப்பூர் துடுப்பாட்ட அணி
சிங்கப்பூர் தேசிய துடுப்பாட்ட அணி சர்வதேச கிரிக்கெட்டில் சிங்கப்பூர் குடியரசை பிரதிநிதித்துவப்படுத்தும் அணியாகும். சிங்கப்பூர் 1974 ஆம் ஆண்டு முதல் சர்வதேச கிரிக்கெட் கவுன்சில் (ICC) இணை உறுப்பினர் ஆகியது. 1983 ஆம் ஆண்டு உருவாக்கப்பட்ட ஆசிய கிரிக்கெட் கவுன்சிலின் முக்கிய உறுப்பினராகவும் இது உள்ளது.
வெளி இணைப்புகள்
பகுப்பு:நாடுகள் வாரியாகத் துடுப்பாட்ட அணிகள் பகுப்பு:சிங்கப்பூர்
தேசிய சித்த மருத்துவ நிறுவனம்
தேசிய சித்த மருத்துவ நிறுவனம் என்னும் நிறுவனம், இந்திய மாநிலமான தமிழ்நாட்டில் உள்ள சென்னையின் தாம்பரம் பகுதியில் அமைந்துள்ளது. இது சித்த மருத்துவத்திற்கான அரசு நிறுவனம். இங்கு சித்த மருத்துவத்துடன் தொடர்புடைய ஆய்வுகளை மேற்கொள்ளவும், சித்த மருத்துவத் துறையில் உயர்கல்வி கற்கவும் ஏற்பாடு செய்யப்பட்டுள்ளது. இந்திய மருத்துவத்தை ஊக்குவிக்கும் அரசின் ஏழு கல்வி நிறுவனங்களில் இதுவும் ஒன்றாகத் திகழ்கிறது. சித்த மருத்துவ ஆராய்ச்சிக்கான மத்திய நிறுவனத்தின் தலைமையகமும் இங்கு அமைந்துள்ளது.
இணைப்புகள்
பகுப்பு:இந்திய அரசு அமைப்புகள் பகுப்பு:இந்திய நிறுவனங்கள் பகுப்பு:மருத்துவக் கல்லூரிகள் பகுப்பு:சென்னை
கட்டவடிச்சாம்பட்டி
கட்டவடிச்சாம்பட்டி (Kattuvadichampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது தீர்த்தமலை ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 60 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'01.1"N 78°34'23.3"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 287 குடும்பங்களும் 1092 மக்களும் வசிக்கின்றனர். இதில் 557 ஆண்களும் 535 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கோத்துகள்
கோத்துகள் என்பவர்கள் ஒரு செருமானிய மக்கள் ஆவர். மேற்கு ரோமானிய பேரரசு வீழ்ச்சியடைந்ததில் இவர்கள் முக்கிய பங்காற்றினர். நடுக்கால ஐரோப்பாவின் வளர்ச்சிக்கும் ஒரு முக்கிய காரணமாக இருந்தனர். தன் புத்தகமான கோத்திகாவில் கோத்துகள் தெற்கு இசுக்காண்டினேவியாவில் இருந்து வந்தனர் என சோர்டனேசு குறிப்பிட்டுள்ளார். எனினும் இது தெளிவான குறிப்பா என்பதில் குழப்பம் நிலவுகிறது. குடோனெசு என்ற மக்களைப் பற்றிக் குறிப்புகள் உள்ளன. இவர்கள் ஆரம்பகால கோத்துகளாக இருக்கலாம் எனக் கருதப்படுகிறது. கி.பி. 1 ஆம் நூற்றாண்டில் தென்பகுதி விசுதுலா ஆற்றுக்கு அருகில் இவர்கள் வசித்ததாக குறிப்பிடப்பட்டுள்ளது. அங்கு அகழ்வாய்வில் கண்டுபிடிக்கப்பட்ட வியேல்பார்க் கலாசாரத்துடன் இவர்கள் தொடர்புபடுத்தப்படுகின்றனர். 2ஆம் நூற்றாண்டில் இருந்து வியேல்பார்க் கலாசாரமானது தெற்கு நோக்கி கருங்கடலை நோக்கி விரிவடைந்தது. இது கோத்துகளின் இடம்பெயர்வுடன் தொடர்புபடுத்தப்படுகிறது. 3ஆம் நூற்றாண்டின் பிற்பகுதியில் செர்னியகோவ் கலாசாரம் உருவாக இது பங்களித்தது.
உசாத்துணை
பகுப்பு:ஐரோப்பா
பர்தூர் மாகாணம்
பர்தூர் மாகாணம் என்பது துருக்கியின் ஒரு மாகாணம் ஆகும். இது துருக்கியின் தென்மேற்கில் அமைந்துள்ளது. இதன் எல்லையாக தெற்கே முக்லா மற்றும் அந்தால்யா, மேற்கில் டெனிஸ்லி, வடக்கே அஃபியோன் மற்றும் கிழக்கில் இஸ்பார்டா ஆகிய மாகாணங்கள் உள்ளன. மாகாணத்தின் பரப்பளவு 6,887 கிமீ 2 ஆகும். மக்கள் தொகையானது 258,868 ஆகும். மாகாணத் தலைநகராக பர்தூர் நகரம் உள்ளது.
இந்த மாகாணமானது துருக்கியின் ஏரிகள் நிறைந்த பகுதியில் அமைந்துள்ளது. மாகாணத்தில் பல்வேறு அளவிலான பல ஏரிகள் உள்ளன. அவற்றில் மிகப் பெரியது, பர்தூர் ஏரி ஆகும். இந்த ஏரியின் பெயரைக் கொண்டே மாகாணத்தின் பெயர் அமைந்துள்ளது. சால்டா ஏரி மாகாணத்தின் இரண்டாவது பெரிய ஏரியாகும், இது உலகின் தூய்மையான ஏரிகளில் ஒன்றாக கருதப்படுகிறது.
மாவட்டங்கள்
பர்தூர் மாகாணம் 11 மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்து சுட்டபட்டுள்ளது):
குறிப்புகள்
பகுப்பு:துருக்கியின் மாகாணங்கள்
சைதா முனா தஸ்னீம்
சைதா முனா தஸ்னீம் (Saida Muna Tasneem) ஒரு பங்களாதேஷ் தூதர் ஆவார். இவர் ஐக்கிய இராச்சியத்துக்கான பங்களாதேஷின் உயர் ஆணையராகவும், அயர்லாந்து மற்றும் லைபீரியாவுக்கான தூதுவராகவும், அந்தப் பதவிகளை வகிக்கும் முதல் பெண்மணியாகவும் உள்ளார். தஸ்னீம் முன்பு தாய்லாந்து மற்றும் கம்போடியாவுக்கான உயர் ஆணையராகவும் ஆசிய மற்றும் பசிபிக் நாடுகளுக்கான ஐக்கிய நாடுகள் பொருளாதார மற்றும் சமூக ஆணையத்திற்கான பங்களாதேஷின் பிரதிநிதியாகவும் இருந்தார்.
வாழ்க்கை வரலாறு
சைதா முனா தஸ்னீம் கிழக்கு பாகிஸ்தானின் டாக்காவில் பிறந்தார். இவரது தந்தை பெய்ரூட்டின் அமெரிக்க பல்கலைக்கழகத்தில் முனைவர் பட்டத்தை முடிப்பதற்காக இவரது குடும்பம் 1975 ஆண்டில் லெபனானில் உள்ள பெய்ரூட்டிற்குச் சென்றனர். பின்னர் டாக்காவுக்கு 1979 இல் திரும்பினர், அங்கு தஸ்னீம் ஹோலி கிராஸ் பெண்கள் மேல்நிலைப் பள்ளியில் உயர்நிலைப் பள்ளிக் கல்வியை முடித்தார். இவர் பங்களாதேஷ் பொறியியல் மற்றும் தொழில்நுட்ப பல்கலைக்கழகத்தில் பயின்று 1988 ஆம் ஆண்டில் வேதியியல் பொறியியலில் இளங்கலைப் பட்டம் பெற்றார். இவரது தந்தை, ஒரு பொதுத்துறை ஊழியர், இவர் பிசிஎஸ் தேர்வுகளை சந்திக்க ஊக்குவித்தார். அதில் இவர் சிறந்து விளங்கினார். பின்னர் அவர் இலண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுகள் பள்ளியில் பொதுக் கொள்கை மற்றும் நிர்வாகத்தில் முதுகலை அறிவியல் பட்டத்தை முடித்தார்.
தொழில் வாழ்க்கை
தஸ்னீம் 1993 இல் பங்களாதேஷ் வெளியுறவுச் சேவையில் பணியாற்றத் தொடங்கினார்.வங்காளதேச வெளியுறவு அமைச்சகம் தஸ்னீமை ஜூன் 2004 ஆம் ஆண்டில் ஐக்கிய நாடுகள் அவையின் திட்டத்தில் பணியமர்த்தியது.
தாய்லாந்து மற்றும் கம்போடியாவுக்கான தூதர்
தூதராக, இரு நாடுகளுக்கிடையே மத சுற்றுலாவை வலுப்படுத்துவது தஸ்னீமின் முன்னுரிமைகளில் ஒன்றாகும். அக்டோபர் 23, 2018 அன்று தாய்லாந்தின் உயர் ஆணையராக தஸ்னீமுக்கு பதிலாக முகமது நஸ்முல் குவானைன் பொறுப்பேற்றுக் கொண்டார்.
ஐக்கிய இராச்சியத்திற்கான உயர் ஆணையர் மற்றும் அயர்லாந்து மற்றும் லைபீரியாவுக்கான தூதர்
நவம்பர் 30, 2018 அன்று, தஸ்னீம் ஐக்கிய இராச்சியத்தின் 20 வது உயர் ஆணையராகவும், அயர்லாந்து மற்றும் லைபீரியாவுக்கான தூதராகவும் நியமிக்கப்பட்டார். இவர் இந்தப் பதவிக்கு நியமிக்கப்பட்ட முதல் பெண்.
மே 1, 2019 அன்று, பக்கிங்ஹாம் அரண்மனையில் நடந்த வரவேற்பு நிகழ்ச்சியில் தஸ்னீம் கலந்து கொண்டார், அங்கு இவர் அரசியாரின் நினைவுபடுத்தும் கடிதம் மற்றும் ராணி இரண்டாம் எலிசபெத் ஆகியோருக்கு அவரது நம்பகத் தன்மைக்கான கடிதத்தை வழங்கினார். சந்திப்பின் போது, தஸ்னீம் பிரித்தானியி இராச்சியத்தின் இராணியை நல்ல ஆரோக்கியம் மற்றும் வளமைக்காக வாழ்த்தினார். மேலும் வங்காளதேசத்தில் இரண்டு காடுகள் (அவற்றில் ஒன்று லாவாச்சோரா காடு ) ராணியின் பொதுநலவாய விதானத்தின் கீழ் சேர்க்கப்பட வேண்டும் என்ற வேண்டுகோள்களை முன் வைத்தார். இராணி வங்காளதேசத்தின் பொருளாதார வளர்ச்சி மற்றும் பெண்களுக்கான அதிகாரப் பகிர்வு ஆகியவற்றைப் பாராட்டினார்.
நவம்பர் 21, 2019 அன்று, தஸ்னீம் ஐரிஷ் தலைவர் மைக்கேல் டி ஹிக்கின்சை அயர்லாந்தின் டப்லினில் உள்ள ஆரஸ் அன் உவாச்தரைனில் சந்தித்தார். அயர்லாந்திற்குள் பங்களாதேஷ் புலம்பெயர்ந்தோருக்கு ஆதரவளித்ததற்காக தஸ்னீம் ஹிக்கின்ஸுக்கு நன்றி தெரிவித்தார், அதே நேரத்தில் அண்டை நாடான மியான்மரில் இருந்து 1.1 மில்லியன் ரோஹிங்கியா அகதிகளுக்கு பிரதமர் ஷேக் ஹசீனா அடைக்கலம் கொடுத்ததை ஹிக்கின்ஸ் பாராட்டினார். டாக்காவில் ஒரு ஐரிஷ் தூதரகத்தைத் திறக்கவும் மற்றும் உறவுகளை மேம்படுத்தவும் அடிக்கடி இருதரப்பு பேச்சுவார்த்தைகளை நடத்த ஹிக்கின்ஸை அவர் வெளிப்படையாக அழைத்தார்.
ஐக்கிய நாடுகள்
2014 ஆம் ஆண்டில், ஆசியா மற்றும் பசிபிக்கிற்கான ஐக்கிய நாடுகள் பொருளாதார மற்றும் சமூக ஆணையத்திற்கான பங்களாதேஷின் நிரந்தரப் பிரதிநிதியாக தஸ்னீம் நியமிக்கப்பட்டார். 2016 ஆம் ஆண்டு மே மாதத்தில் ஆணையத்தின் 72 வது அமர்வில், "ஆசியா மற்றும் பசிபிக்கில் பிராந்திய ஒத்துழைப்பு, பெருங்கடல்கள், கடல்கள் மற்றும் கடல் வளங்களை நிலையான வளர்ச்சிக்கு பாதுகாத்தல் மற்றும் நீடித்த பயன்பாட்டை ஊக்குவித்தல்" என்ற தலைப்பில் ஒரு தீர்மானத்தை சமர்ப்பிக்க உதவினார். ஷேக் ஹசீனாவின் நீலப் பொருளாதாரக் கொள்கைகளின் அடிப்படையில் ஆஸ்திரேலியா, இந்தியா மற்றும் இலங்கை ஆகிய நாடுகளும் இத்தீர்மானத்தை இணைந்து ஆதரித்தன. தீர்மானம் ஒருமனதாக நிறைவேற்றப்பட்டது.
சர்வதேச கடல்சார் அமைப்பில் பங்களாதேஷின் பிரதிநிதியாகவும் தஸ்னீம் உள்ளார்.
விருதுகள்
பிப்ரவரி 23, 2017 அன்று, டாக்காவில் நடந்த விழாவில், தஸ்னீமுக்கு துணை சபாநாயகர் ஃபேஸில் ரப்பி மியாவிடம் இருந்து ஆதிஷ் தீபங்கர் அமைதிக்கான தங்க விருது வழங்கப்பட்டது. குறிப்பாக தாய்லாந்துக்கான உயர் ஆணையராக இருந்த சமயத்தில், மதங்களுக்கிடையிலான உரையாடல் மற்றும் அமைதியை ஊக்குவிப்பதற்காக அவர் ஆற்றிய பணியை அங்கீகரித்து விருது பெற்றார்.
மேற்கோள்கள்
பகுப்பு:டாக்கா நபர்கள் பகுப்பு:வாழும் நபர்கள் பகுப்பு:வங்காளதேசப் பெண்கள்
இரண்டாம் சாதுல்லா கான்
இரண்டாம் சாதுல்லா கான் (- ஜூலை 1744,  முஹம்மத் சயீத்) என்பவர் சப்தார் அலி கானின்  இளைய மகன் ஆவார். ஆனாலும் ஆற்காட்டின் நவாப் ஆனார்.
வாழ்க்கை
1742 இல் சப்தர் அலி கான் படுகொலை செய்யப்பட்ட பிறகு, மர்த்தாசா அலி கான் ஆற்காடு (கர்நாடகத்தின்) நவாபாக  கூறிக்கொண்டார். இதற்கிடையில், மராத்தா தலைவர் ராகோஜி போன்ஸ்லேவால் சதாராவில்  சிறைத்தண்டனை பெற்ற வந்த சாந்தா சாஹிப் கடுமையாக முயன்று பேச்சுவார்த்தை நடத்தி அதன்பிறகு பிறகு அவர்களிடம் இருந்து விடுதைலை அடைந்தார். இவரும் மர்த்தாசா அலியை ஆதரித்தார்.
இருந்தாலும், சென்னை மாகாணத்தில் உள்ள ஆங்கில கிழக்கிந்திய நிறுவனம் முஹம்மத் சயீதை ஆதரித்ததுடன் அவரை ஆற்காட்டின் நவாபாக அறிவித்தது. அதே சமயம், முதலாம் நிஜாம் உல் முல்க் ஆசாப் ஜா வலிமையான படைகளுன் வந்து முஹம்மது சையதுக்கு ஆதரவு அளித்ததார். ஆனால் அவர் சிறுவனாக இருந்ததால், அவரின் அரசப் பிரதிநிதியாக அன்வரூதீன் கான் 28 மார்ச் 1743 இல் பொறுப்பேற்றார்.
எனினும், முஹம்மது ஸையீத், 1744 சூலையில் ஆற்காட்டில்ஆற்காட்டில் கொல்லப்பட்டார். இதனால், அவருடன், ஆற்காடு நவாபின் முதல் வம்சம் முடிவுக்கு வந்தது. இதன் விளைவாக முதலாம் நிஜாம் உல் முல்க் ஆசாப் ஜா நவாபாக பதவியேற்றார்.
மேற்கோள்கள்
பகுப்பு:1744 இறப்புகள் பகுப்பு:இந்திய முஸ்லிம்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசர்கள் பகுப்பு:ஆற்காடு நவாப்கள்
மக்னீசியம் புளோரைடு
மக்னீசியம் புளோரைடு (Magnesium fluoride) என்பது MgF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இயற்கையில் செல்லைட் என்ற அரிய கனிமமாக மக்னீசியம் புளோரைடு கிடைக்கிறது. வெண்மை நிறத்தில் படிகவுப்பாக இச்சேர்மம் காணப்படுகிறது. பரவலான அலைநீளமுள்ள எல்லா வகை ஒளிகளுக்கும் ஒளிபுகும் ஊடகமாகச் செயல்படுகிறது. வணிகரீதியாக பல்வேறு ஒளியியல் கருவிகளிலும் விண்வெளித் தொலை நோக்கிகளிலும் மக்னீசியம் புளோரைடு பயன்படுகிறது.
தயாரிப்பு மற்றும் அமைப்பு
மக்னீசியம் ஆக்சைடுடன் அமோனியம் பைபுளோரைடு போன்ற ஐதரசன் புளோரைடு மூலங்களுடன் சேர்த்து வினைப்படுத்துவதால் மக்னீசியம் புளோரைடு தயாரிக்கப்படுகிறது.
மக்னீசியம் புளோரைடு, தொடர்புடைய இரட்டை இடப்பெயர்ச்சி வினைகளில் பங்கேற்கவும் வாய்ப்புள்ளது.
ஒளியியல்
பரவலான அலைநீளமுள்ள எல்லா வகை ஒளிகளுக்கும் மக்னீசியம் புளோரைடு ஒளிபுகும் ஊடகமாகச் செயல்படுகிறது. இப்புளோரைடால் செய்யப்பட்ட சன்னல்கள், வில்லைகள் மற்றும் முக்கோணப் பட்டகங்களை புற ஊதா 0.120 மைக்ரோ மீட்டர் (μm) முதல் அகச்சிவப்பு 8.0 மைக்ரோ மீட்டர் வரையிலான வீச்செல்லைவரை பயன்படுத்த முடிகிறது. உயர்தரமான செயற்கை வெற்றிடப் புற ஊதாத்தர மக்னீசியம் புளோரைடு மிகவும் விலை உயர்ந்ததாகும். 2007 ஆம் ஆண்டில் இதனுடைய விலை கிலோவுக்கு 3000 டாலர்கள் ஆகும். ஏனெனில் இது மிகக்குறைவாகவே தயாரிக்கப்படுகிறது. இதற்குப் பதிலாக, வெற்றிடப் புற ஊதாத்தரம் உள்ளதாகக் கருதப்படும் இலித்தியம் புளோரைடும் பயன்படுத்தப்படுகிறது. வெற்றிடப் புற ஊதாத்தரம் சற்றுக் குறைந்த மக்னீசியம் புளோரைடு சிலவேளைகளில் அகச்சிவப்பு ஒளியில் பயன்படுத்தப்படுகிறது. ஆனால் அது கால்சியம் புளோரைடைவிட தரம் குறைந்ததாகக் காணப்படுகிறது. மக்னீசியம் புளோரைடு உறுதியானது மற்றும் நன்றாக மெருகேற்றவும் வேலைப்பாடுகளுக்கும் உகந்தது. ஆனால் இலேசான இருபக்கச் சிதறல் கொண்டது. எனவே சன்னல் அல்லது வில்லைகளின் தளத்துக்குச் செங்குத்தாக பார்வை அச்சு அமையுமாறு வெட்டிக் கொள்ள வேண்டும்.
பொருத்தமான ஒளிவிலகல் எண் 1.37 கொண்ட, மெல்லிய அடுக்கு MgF2  மிகப்பரவலாகப் எதிரொளிப்புத் தடுப்பு பூச்சாகப் பயன்படுத்தப்படுகிறது. 632.8 நானோ மீட்டரில் மக்னீசியம் புளோரைடின் வேடற்று மாறிலியின் மதிப்பு 0.00810 கோணத்துளிகளாகும்.
வெளி இணைப்புகள்
பகுப்பு:புளோரைடுகள் பகுப்பு:மக்னீசியம் சேர்மங்கள் பகுப்பு:உலோக ஆலைடுகள் பகுப்பு:ஒளியியல் கருவிகள்
இரா. பட்டணம்
'''இரா. பட்டணம்''' ( R. Pattanam) என்பது இந்திய நாட்டின் தமிழ் நாடு மாநிலத்திலுள்ள நாமக்கல் மாவட்டம், இராசிபுரம் வட்டத்தில் இடம்பெற்றுள்ள ஒரு கிராமமாகும். 9200 பேரை மக்கள்தொகையாகக் கொண்டுள்ள இந்த ஊர் மக்கள் பெரும்பாலும் விவசாயத்தை பிரதான தொழிலாக கொண்டுள்ளனர்.
குறைவான மழை அளவினை பெற்றுள்ள இந்த ஊர் ஆழ்துளை கிணற்று பாசனம், சொட்டு நீர் பாசனம் போன்ற நவீன விவசாய உத்திகளை சிறந்த முறையில் விவசாயம் மேற்கொள்ளபடுகிறது. மணிலா,மக்காசோளம்,மஞ்சள்,மரவள்ளி கிழங்கு போன்றவை இங்கு பயிரிடப்படுகின்றன.
மேற்கோள்கள்
பகுப்பு:நாமக்கல் மாவட்டத்திலுள்ள கிராமங்கள்
குன்னியூர்
'''இந்தியா-தமிழ்நாடு,திருவாரூர் மாவட்டத்தில் குன்னியூர் என்ற கிராமம் உள்ளது. இவ்வூர்''' மன்னார்குடிக்கு அருகில் உள்ளது.
விளக்கப்படங்கள்
குன்னியூரில் 2001 ல் மக்கள் தொகை கணக்கெடுப்பின்படி,மொத்த மக்கட்தொகை 1700.ஆண்கள்-864,பெண்கள்-836 ஆக உள்ளது.
குன்னியூர் எஸ்டேட்
குன்னியூரில் 6000 ஏக்கர்(24கி .மீ) மிராஸ்தாரர்களால் ஆளப்பட்டது.குன்னியூர் என்ற பெயர் ஸ்ரீ.குன்னியூர்சாம்பசிவ ஐயரால் இவ்வூர் பிரபலமாக திகழ்ந்தது.
குறிப்புகள்
பகுப்பு:திருவாரூர் மாவட்டத்திலுள்ள கிராமங்கள்
ஆகால் மாகாணம்
அஹால் பிராந்தியம் அல்லது அஹால் மாகாணம் (Ahal Region,துருக்குமேனிய மொழி : Ahal welaýaty; பாரசீக மொழியிலிருந்து آخال Axāl) என்பது துருக்மெனிஸ்தான் நாட்டின் பிராந்தியம் அல்லது மாகாணங்களில் ஒன்றாகும். இது நாட்டின் தெற்கு மையத்தில், ஈரான் மற்றும் ஆப்கானிஸ்தானின் எல்லையில் கோபெட் டேக் மலைத்தொடரில் உள்ளது. இதன் பரப்பளவு 97160 km2 ஆகும். இதன் மக்கள் தொகை 939,700 (2005 est. ) ஆகும்.
அஹால் மாகாணத்தின் தெற்கில் ஈரானும், ஆப்கானித்தானும் சர்வதேச எல்லையாக உள்ளன. மாகாணத்தின் மேற்கில் பால்கன் மாகாணமும், வடக்கில் டகோகுஸ் மாகாணம் மற்றும் லெபாப் மாகாணமும், கிழக்கில் மேரி மாகாணமும் எல்லைகளாக அமைந்துள்ளன
கண்ணோட்டம்
2000 ஆம் ஆண்டில், அஹால் வட்டாரமானது துர்க்மெனிஸ்தான் நாட்டின் மக்கள்தொகையில் 14%, மொத்த வேலைவாய்ப்பில் 11%, வேளாண் உற்பத்தியில் 23% (மதிப்பின்படி) மற்றும் நாட்டின் மொத்த தொழில்துறை உற்பத்தியில் 31% வகிக்கிறது.
அஹால் வட்டாரத்தில் வேளாண்மைக்கு காரகும் கால்வாய் வழியாக பாசனம் செய்யப்படுகிறது. இது மாகாணத்தின் கிழக்கு முதல் மேற்கு வரை மாகாணம் முழுவதும் நீண்டு, துர்க்மெனிஸ்தானின் தெற்கு எல்லைவரை செல்கிறது. மற்றொரு நீர் ஆதாரமாக தேஜென் ஆறு உள்ளது. இது ஆப்கானிஸ்தானில் இருந்து மாகாணத்தின் தென்கிழக்கு மூலையில் வடக்கே பாய்கிறது. இதன் குறுக்கே தேஜென் நகருக்கு தெற்கே இரண்டு பெரிய நீர்த்தேக்கங்கள் கட்டப்பட்டுள்ளன.
அஹால்  1881 ஆம் ஆண்டில் நடந்த ஜியோக் டெப் போருக்காக அறியப்படுகிறது, இன்று ஒரு புதிய பள்ளிவாசல் தலத்துக்காகவும்,   பஹெர்டன் நிலத்தடி வெந்நீர் ஏரிக்கு (கோவ் அடா சுண்ணாம்புக் கரடு குகை)  என்னும் இரண்டுக்காகவும் அறியப்படுகிறது. இவை இரண்டும் மேற்கு அசுகாபாத்தில் உள்ளன.
அஹால் மாகாணத்தின் தலைநகரான அனியூ (அல்லது அனாவ்) ஆகும். இது அஷ்கபாத்தின் தென்கிழக்கு புறநகரில் உள்ள ஒரு நகரமாகும். மற்றொரு குறிப்பிடத்தக்க நகரமானது மேரி மாகாணத்தின் எல்லைக்கு அருகே தென்கிழக்கில் உள்ள தேஜென் ஆகும். துர்க்மெனிஸ்தானின் மிகப்பெரிய நகரமான அஷ்கபாத், அஹால் மாகாணத்தால் சூழப்பட்டுள்ளது, ஆனால் இது மாகாண அதிகார எல்லைக்கு வெளியே ஒரு சிறப்பு தலைநகர் மாவட்டமாக உள்ளது.
மாவட்டங்கள்
2018 சனவரி 5 முதல், அஹால் மாகாணம் ( அஹல் வெலாசாட்டி ) ஏழு மாவட்டங்களாக ( எட்ராப், பன்மை எட்ராப்ளர் ) பிரிக்கப்பட்டுள்ளது:
2017 சனவரி முதல் நாளின், நிலவரப்படி, மாகாணத்தில் எட்டு மாநகரங்கள் (города அல்லது şäherler ), ஒன்பது நகரங்கள் (посёлки அல்லது şäherçeler ), 89 கிராமப்புற அல்லது கிராம சபைகள் (сельские советы அல்லது geňeşlikler ), மற்றும் 235 கிராமங்கள் (села, ob அல்லது obalar ) போன்றவை உள்ளன. இருப்பினும், ஜனவரி 5, 2018 நிலவரப்படி, மாகாணங்கள், மாவட்டங்கள் மற்றும் நகராட்சிகளின் முதன்மை பட்டியலில் ஏழு மாநகரங்கள் மட்டுமே பட்டியலிட்டுள்ளன.
2013 மே நிலவரப்படி, அஹால் மாகாணத்தின் ருஹாபத் மாவட்டமும் அபாதான் நகரமும் (இன்று பாஸ்மெசின் என்று அழைக்கப்படுகிறது) அஷ்கபாத் நகரத்தில் இணைக்கப்பட்டன. 2018 சனவரியியல், அஹால் மாகாணத்தின் பாபாதஹான் மாவட்டம் நிறுவப்பட்டது, மேலும் காக்கா, தேஜென், சாராஸ் மாகாணங்கள் மீண்டும் மறுவரையறை செய்யப்பட்டன. அதே ஆணையில், பஹார்லியின் முன்னாள் பெயரான, பெஹர்டன் மீண்டும் வைக்கப்பட்டது, மற்றும் ஆல்டின் அசிர் மாவட்டம் அகற்றப்பட்டது.
வெளி இணைப்புகள்
பகுப்பு:துருக்மெனிஸ்தானின் பிராந்தியங்கள்
கருப்பர் உயிரும் உயிரே
alt=ஆர்ப்பாட்டக்காரர்கள் "கருப்பர் உயிரும் உயிரே" பதாகைகளை ஏந்தி இரயில் தண்டவாளம் மீது படுத்துப் போராடுகின்றனர்.|thumb|செயின்ட் பால், மின்னசோட்டாவில் செப்டம்பர் 20, 2015 அன்று காவல் துறை கொடூரமாகத் தாக்கியாகக் குற்றம் சாட்டி  நடந்த கருப்பர் உயிரும் உயிரே மரணப் போராட்டம். Black Lives Matter (BLM) ( தமிழில் "கருப்பர் உயிரும் உயிரே" அல்லது "கறுப்பர் உயிரும் உயிரே" (க. உ. உ.)) என்பது கருப்பர்களைக் குறிவைத்த வன்முறை மற்றும் அமைப்பிய இனப்பாகுபாடுக்கு எதிராக, ஆப்பிரிக்க அமெரிக்கர்கள் தொடங்கிய பன்னாட்டுச் செயற்பாட்டு இயக்கம் ஆகும். க. உ. உ. கருப்பர்கள் காவல்துறையால் கொல்லப்படுவது குறித்தும், இன அடையாளப்படுத்துதல், காவல்துறைக் கொடூரம், ஐக்கிய அமெரிக்க குற்றவியல் நீதி அமைப்பில் இனச் சமத்துவமின்மை குறித்தும் தொடர் போராட்டங்களை முன்னெடுத்து வருகிறது.
2013 இல் ஆப்பிரிக்க அமெரிக்க பள்ளி மாணவரான டிரய்வான் மார்டின் சுட்டுக் கொல்லப்பட்ட வழக்கில் ஜார்ஜ் சிம்மர்மேன் விடுவிக்கப்பட்டதை அடுத்து, #BlackLivesMatter என்ற சமூக ஊடக கொத்துக்குறியை (hashtag) இந்த இயக்கம் தொடக்கியது. 2014 இல் காவல்துறை அத்துமீறலால் மைக்கேல் பிரௌன், எரிக் கார்னர் ஆகிய இரு ஆப்பிரிக்க அமெரிக்கர்கள் உயிர் இழந்தனர். அன்று முதல், காவல்துறை செயற்பாடுகளாலோ அவர்களின் கட்டுபாட்டில் இருக்கும் போதோ எண்ணற்ற ஆப்பிரிக்க அமெரிக்கர்கள் இறந்ததை எதிர்த்து ஆர்ப்பாட்டங்கள் நடைபெற்று வருகின்றன. 2015 கோடைக் காலத்தில், கருப்பர் உயிரும் உயிரே செயற்பாட்டாளர்கள் 2016 ஐக்கிய அமெரிக்க குடியரசுத் தலைவர் தேர்தலில் ஈடுபாடு காட்டினார்கள். முதன்முதலில்  #BlackLivesMatter  என்ற அறைகூவலை முன்னெடுத்த அலீசியா கர்சா, பத்ரிசே கலர்ஸ், ஓப்பல் டொமட்டி ஆகியோர், 2014 தொடங்கி 2016க்குள் தங்கள் திட்டத்தை முப்பதுக்கும் மேற்பட்ட உள்ளூர் கிளைகளைக் கொண்ட நாடு தழுவிய இயக்கமாக மாற்றினார்கள். எனினும், ஒட்டு மொத்த கருப்பர் உயிரும் உயிரே இயக்கமானது, எந்த விதமான அதிகார அடுக்குகளையும் கொண்டிராமல், குவியமற்ற அமைப்புமுறையாகத் திகழ்கிறது.
இந்த இயக்கம் பலதரப்பட்ட எதிர்வினைகளைக் கண்டது. இந்த இயக்கம் குறித்த ஐக்கிய அமெரிக்க மக்களின் கண்ணோட்டம் அவர்களது இனக்குழுவைப் பொருத்து பெரிதும் மாறுபட்டது. "அனைத்து உயிரும் உயிரே" என்று கூட புதிதாக ஓர் அறைகூவல் தோன்றியது. எனினும், இது கருப்பர் உயிரும் உயிரே இயக்கம் விடுக்கும் செய்தியைப் பொருட்படுத்தாமம் தவறாகப் புரிந்து கொள்வதாக விமரிசிக்கப்பட்டது. பெர்குசனில் இரு காவலர்கள் சுட்டுக் கொல்லப்பட்டதை அடுத்து, நீல உயிரும் உயிரே என்ற குறியீட்டைக் காவலர்களின் ஆதரவாளர்கள் உருவாக்கினர். சில கருப்பின குடிமை உரிமைத் தலைவர்கள் இந்த இயக்கத்தினரின் உத்திகளோடு உடன்படவில்லை.
வியூகங்களும் உத்திகளும்
தொடக்கத்தில், கருப்பர் உயிரும் உயிரே இயக்கம் சமூக ஊடகங்கள், அவற்றில் குறியீடுகள் பயன்பாடு வழியாக ஆயிரக்கணக்கான மக்களின் கவனத்தை விரைந்து ஈர்த்தனர். அன்று முதல் பல்வேறு வகையான உத்திகளைப் பின்பற்றி வருகிறார்கள்.
இணையமும் சமூக ஊடகங்களும்
2014 இல், அமெரிக்க வட்டார வழக்குக் கழகம் #BlackLivesMatter என்பதை அந்த ஆண்டின் சொல்லாக அறிவித்தது. யெஸ்! மேகசின் #BlackLivesMatter என்பதை 2014 இல் உலகை மாற்றிய 12 குறியீடுகளுள் ஒன்றாக தேர்ந்தெடுத்தது. முகநூல், டுவிட்டர் போன்ற தகவல் தொடர்பாடல் நுட்பங்கள் மூலம் பரவிய மீளிகள் இணையத்துக்கு வெளியேயும் ஆதரவைப் பெற்றுத் தந்தன. எனினும், இந்த இயக்கத்தோடு முரண்படும் நீல உயிரும் உயிரே போன்ற இயக்கங்களும் மீளிகளைப் பயன்படுத்தி விமர்சனங்களையும் நையாண்டிகளையும் பரப்பினர்.
செப்டம்பர் 2016 நிலவரப்படி "Black Lives Matter" என்னும் குறியீடு 30 மில்லியன் முறைக்கும் மேல் டுவிட்டரில் பதிவாக இருந்தது. கரும் டுவிட்டர் என்ற பண்பாட்டு அடையாளத்தோடு இணையத்தில் முனைப்பாக இயங்கும் செயற்பாட்டாளர்கள் இந்த இயக்கம் குறித்து உலகளாவிய கவனத்தை ஈர்த்தனர். இந்த இயக்கத்தின் வீச்சை இணையப் பயனர்களுக்குத் தெரிவிக்கவும் ஒருவருக்கு ஒருவர் ஆதரவாக இணைந்து போராடவும் #BlackLivesMatter என்ற குறீயிடு பெரும் பங்கு ஆற்றியது. ரட்ஜர்ஸ் பல்கலைக்கழகத்தில் பணியாற்றும் முனைவர். கதீஜா வைட், கருப்பர் உயிரும் உயிரே இயக்கம் பல்கலைக்கழக அளவில் கருப்பின மாணவர் இயக்கங்களைத் தோற்றுவிக்கும் புதிய அலையைக் கொணர்ந்திருக்கிறது என்று கூறுகிறார். காவலர் அத்துமீறல்கள் நிகழும் போது அருகில் உள்ளவர்கள் மிக இலகுவாக தங்கள் திறன்பேசிகளில் பதிவு செய்து சமூக ஊடகங்களில் பகிர முடிவது உலகெங்கும் இந்த இயக்கத்துக்கான ஆதரவைப் பெற்றுத் தருகிறது.
களப் போராட்டங்கள்
க. உ. உ. பொதுவாக களப் போராட்டங்களில் ஈடுபடுவதன் மூலம் மக்கள் இது குறித்து ஒரு நிலைப்பாடு எடுக்கத் தூண்டுகிறது. ஆர்ப்பாட்டங்கள், பேரணிகள், மரணப் போராட்டங்கள் என்று பல்வேறு களப்போராட்ட வழிமுறைகளைப் பின்பற்றுகிறது. இவ்வாறு கூடும் போது பல்வேறு அரசியல் முழக்கங்களை எழுப்புகிறார்கள். "கருப்பர் உயிரும் உயிரே", "கைகளை உயர்த்து, சுடாதே", "எனக்கு மூச்சு முட்டுகிறது" (எரிக் கார்னரின் இறப்பைக் குறிக்கிறது), "வெள்ளையின அமைதியே வன்முறை தான்", "நீதி இல்லை, அமைதி இல்லை",  "அடுத்து என் மகனா?", போன்றவை அத்தகைய சில முழக்கங்கள் ஆகும்.
ஊடகங்கள்
கெண்டிரிக் லமார் எழுதிய "ஆல்ரைட்" போன்ற பாடல்கள் ஆர்ப்பாட்டங்களின் போது மக்களை ஒன்று திரட்டும் முழக்கங்களாகப் பயன்படுகின்றன. Bars4Justice, Stay Woke: The Black Lives Matter Movement ஆகிய ஆவணப்படங்கள் இந்த இயக்கத்தைப் பேசு பொருளாகக் கொண்டிருந்தன.
மேற்கோள்கள்
பகுப்பு:சமூக இயக்கங்கள்
ஒருமக்னீசியம் பாசுபேட்டு
ஒருமக்னீசியம் பாசுபேட்டு (Monomagnesium phosphate) என்பது Mg(H2PO4)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியத்தின் பாசுபேட்டு வகைகளில் ஒன்றான இது பாசுபாரிக் அமிலத்தினுடைய மக்னீசிய அமில உப்பாகும்.
உணவுக் கூட்டுப் பொருளான இச்சேர்மம் அமிலத்தன்மை சீராக்கியாகச் செயல்படுகிறது. இதனுடைய உணவுக் கூட்டுப் பொருள் அடையாளமான ஐ எண் 343.
மேற்கோள்கள்
பகுப்பு:பாசுபேட்டுகள் பகுப்பு:மக்னீசியம் சேர்மங்கள் பகுப்பு:அமில உப்புகள் பகுப்பு:உணவு கூட்டுப்பொருட்கள் பகுப்பு:உணவுச் சேர்பொருட்கள்
சுவீடுகள்
சுவீடுகள் என்பவர்கள் நார்டிக் பகுதியை பூர்வீகமாகக் கொண்ட ஒரு வடக்கு ஜெர்மானிய இனக்குழு ஆவர். இவர்கள் பெரும்பாலும் சுவீடன் நாட்டில் வசிக்கின்றனர். இவர்கள் ஐக்கிய அமெரிக்காவிலும் குறிப்பிடத்தக்க எண்ணிக்கையில் வாழ்கின்றனர். பின்லாந்து மற்றும் எஸ்தோனியா ஆகிய நாடுகளில் அங்கீகரிக்கப்பட்ட சிறுபான்மையினராக இவர்கள் உள்ளனர்.
உசாத்துணை
பகுப்பு:சுவீடிய நபர்கள் பகுப்பு:Webarchive template wayback links
பெல்ஜியம் துடுப்பாட்ட அணி
பெல்ஜிய தேசிய கிரிக்கெட் அணி சர்வதேச கிரிக்கெட்டில் பெல்ஜியத்தின் இராச்சியத்தை பிரதிநிதித்துவப்படுத்தும் அணியாகும். 2005 ஆம் ஆண்டு முதல் சர்வதேச கிரிக்கெட் கவுன்சிலின் (ஐ.சி.சி.) ஒரு இணை உறுப்பினராக இருந்த பெல்ஜியன் கிரிக்கெட் சங்கத்தால் இந்த அணி உருவாக்கப்பட்டது. 1990 களில் இருந்து பெல்ஜியம் அணி தொடர்ந்து ஐரோப்பிய துடுப்பாட்ட கவுன்சில் (ECC) நடத்தும் துடுப்பாட்ட தொடரின் போட்டிகளில் போட்டியிடுகிறது.
ஐரோப்பிய சாம்பியன்ஷிப் கோப்பை
ஒரு நாள் போட்டி
டி 20
குறிப்புகள்
பகுப்பு:நாடுகள் வாரியாகத் துடுப்பாட்ட அணிகள் பகுப்பு:பெல்ஜியத்தில் விளையாட்டு
பாதுகாப்பற்ற கருக்கலைப்பு
வலது|thumb| [[சோவியத் ஒன்றியம்|சோவியத் ஒன்றியத்தின் சுவரொட்டி சுமார் 1925. தலைப்பு மொழிபெயர்ப்பு: "பாட்டியால் தூண்டப்பட்ட கருக்கலைப்புகள் அல்லது சுயமாக மருத்துவத்தை கற்றுக்கொண்ட மருத்துவச்சிகளால் மேற்கொள்ளப்படும் கருக்கலைப்பு பெண்ணை ஊனப்படுத்துவது மட்டுமல்லாமல், அவை பெரும்பாலும் மரணத்திற்கு வழிவகுக்கும்"]] பாதுகாப்பற்ற கருக்கலைப்பு (Unsafe abortion) என்பது தேவையான திறன்கள் இல்லாதவர்கள் அல்லது குறைந்தபட்ச மருத்துவத் தரங்கள் இல்லாத சூழலில் அல்லது இரண்டுமே கருத்தரிப்பை கலைப்பது என்பதாகும். பாதுகாப்பற்ற கருக்கலைப்பு என்பது உயிருக்கு ஆபத்தான செயல்முறையாகும். இது சுயமாக-தூண்டப்பட்ட கருக்கலைப்பு, சுகாதாரமற்ற நிலையில் கருக்கலைப்பு, கருக்கலைப்புக்கு பிந்தைய கவனம் செலுத்தாத ஒரு மருத்துவ பயிற்சியாளரால் செய்யப்படும் கருக்கலைப்பு ஆகியவற்றில் அடங்கும். உலகில் ஆண்டுக்கு சுமார் 25 மில்லியன் பாதுகாப்பற்ற கருக்கலைப்புகள் நிகழ்கின்றன. அவற்றில் பெரும்பாலானவை வளந்துவரும் நாடுகளில் நிகழ்கின்றன.
பாதுகாப்பற்ற கருக்கலைப்பு என்பது பொது சுகாதார நெருக்கடியாக இருக்கிறது. மேலும் குறிப்பாக, பாதுகாப்பான கருக்கலைப்புக்கான அணுகல் இல்லாதது பொது சுகாதார ஆபத்தாகும். இதற்கான சட்டம் எவ்வளவு கட்டுப்படுத்தப்படுகிறதோ, அவ்வளவு அதிகமாக இறப்பு விகிதமும், அதனால் ஏற்படும் பிற சிக்கல்கள்களும் எழுகின்றன.
சட்டவிரோதமானதும் பாதுகாப்பற்றதுமான கருக்கலைப்பு
கருக்கலைப்பு சட்டவிரோதமாக்கப்பட்ட இடத்தில் பாதுகாப்பற்ற கருக்கலைப்புகள் அடிக்கடி நிகழ்கின்றன. இருப்பினும், பாதுகாப்பற்ற கருக்கலைப்பு குறைந்த அளவிலான திறமையான மருத்துவ பராமரிப்பு கொண்ட வளர்ந்துவரும் நாட்டில் இது நிகழ்கிறதா என்பது போன்ற மற்ற காரணிகளால் தீர்மானிக்கப்படலாம்.
கருக்கலைப்பு சட்டபூர்வமான இடத்தில் சில நேரங்களில் பாதுகாப்பற்ற கருக்கலைப்புகள் நிகழ்கின்றன. மேலும் கருக்கலைப்பு சட்டவிரோதமான இடங்களில் சில சமயங்களில் பாதுகாப்பான கருக்கலைப்புகள் நிகழ்கின்றன. பாதுகாப்பற்ற கருக்கலைப்பை நீக்குவதன் மூலம் சட்டமயமாக்கல் எப்போதும் பின்பற்றப்படுவதில்லை. கருக்கலைப்பு சட்டபூர்வமான இடத்தில் மலிவான பாதுகாப்பான சேவைகள் கிடைக்காமல் போகலாம். மாறாக, சட்டவிரோதமாக இருந்தபோதிலும் பெண்கள் மருத்துவ தகுதி வாய்ந்த சேவைகளை பெற முடியும்.
கருக்கலைப்பு சட்டவிரோதமான இடங்களில் தாயின் இறப்புக்கு பங்களிக்கிறது. ஆனால் பெனிசிலின், கருத்தடை மாத்திரை உள்ளிட்ட மருத்துவ முன்னேற்றங்கள் காரணமாக இது போன்ற இறப்புகள் முன்பு போல் இல்லை.
பாதுகாப்பற்ற கருக்கலைப்பு முறைகள் பின்வருமாறு:
சிக்கல்களுக்கான சிகிச்சை
கருக்கலைப்பு சட்டபூர்வமானதா அல்லது சட்டவிரோதமானதா என்பதைப் பொருட்படுத்தாமல், சுகாதாரப் பாதுகாப்பு வழங்குநர்கள் நோயாளிகளுக்கு மருத்துவ சேவையை வழங்குவதற்கு சட்டப்படி தேவைப்படுகிறார்கள். ஏனெனில் அது உயிரை காக்கும். சில சந்தர்ப்பங்களில், கருக்கலைப்பு மற்றும் சம்பந்தப்பட்ட அனைத்து நபர்கள் பற்றிய தகவலை அந்த பெண் வழங்கும்போது மட்டுமே கருக்கலைப்பு சிக்கல்களுக்கான சிகிச்சை அளிக்கப்படும்.
சட்டவிரோத கருக்கலைப்பின் விளைவாக அவசர மருத்துவ சிகிச்சை பெறும் பெண்களிடம் வாக்குமூலம் பெறுவது கடினம். ஏனெனில் இது பெண்களின் உயிருக்கு ஆபத்தை ஏற்படுத்துகிறது. எவ்வாறாயினும், எந்த வகையான கருக்கலைப்பு செய்த பெண்களின் வழக்குகளையும் மருத்துவர்கள் தெரிவிக்க சட்டம் தேவைப் படுகிறது. கவனிப்பில் காட்டும் அனைத்துவித தாமதமும் பெண்களின் ஆரோக்கியத்திற்கும், உயிருக்கும் ஆபத்தை அதிகரிக்கிறது.
மூக்கனஅள்ளி
மூக்கனஅள்ளி (Mookanahalli) ன்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இது பேட்ரஅள்ளி ஊராட்சிக்கு உட்பட்ட ஒரு கிராமம்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், நல்லம்பள்ளியில் இருந்து 13 கிலோ மீட்டர் தொலைவிலும். மாநிலத் தலைநரான சென்னையிலிருந்து 304 கிலோ மீட்டடர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இங்கு மொத்த குடியிருப்புகள் 1214, மொத்த மக்கள் தொகைகள் 5331,. இதில் 2751 ஆண்களும், 2580 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
விசலூர்
தமிழ்நாடு, தஞ்சாவூர் மாவட்டத்தில் கும்பகோணம் தாலுக்காவில் விசலூர் என்ற கிராமம்  உள்ளது.
விளக்கப்படங்கள்
அகரத்தூர்  2001-ல் மக்கள் தொகை கணக்கெடுப்பின்படி, மொத்த மக்கள் தொகை 2017. ஆண்கள்-  1036 ,பெண்கள்- 981 .பாலின விகிதம்  947 இருந்தது. கல்வியறிவு விகிதம்  67.69 ஆக உள்ளது.
குறிப்புகள்
பகுப்பு:திருவாரூர் மாவட்டத்திலுள்ள கிராமங்கள்
கோலாகாட்
கோலாகாட், இந்திய மாநிலமான அசாமின் கோலாகாட் மாவட்டத்தில் உள்ளது.
காஃப் தீவு
காஃப் தீவு (Gough Island), தெற்கு அட்லாண்டிக் பெருங்கடலில் அமைந்த கரடுமுரடான ஒரு எரிமலைத் தீவு ஆகும். இது தெற்கு ஜார்ஜியா தீவிற்கு தென்கிழக்கில் 3,200 கிலோ மீட்டர் (2,000 மைல்) மற்றும் தென்னாப்பிரிக்காவின் கேப்டவுனுக்கு தென்மேற்கே 3,200 கிலோ மீட்டர் (2,000 மைல்) தொலைவில் உள்ளது. இது மனிதர்கள் வாழாத தீவுகளில் ஒன்றாகும். இத்தீவு ஐக்கிய இராச்சியத்திற்கு உரிமையானது. இத்தீவில் ஐக்கிய இராச்சியத்தின் மேற்பார்வையில் இயங்கும் தென்னாப்பிரிக்க தேசிய அண்டார்டிக் திட்டம் 1956ஆம் ஆண்டு முதல் செயல்படுகிறது. அரிய பறவைகள் வாழிடமான இத்தீவை யுனெஸ்கோ நிறுவனம் உலக பாரம்பரிய களமாக அறிவித்துள்ளது. .  20 நவம்பர் 2008 அன்று யுனெஸ்கொ நிறுவனம் இத்தீவை ராம்சர் பறவைகள் காப்பகமாக அறிவித்துள்ளது. இத்தீவை முதலில் கண்ட பிரித்தானிய கடற்படை கேப்டன் சார்லஸ் கோஃப்பின் நினைவாக இத்தீவிற்கு காஃப் தீவு எனப்பெயரிடப்பட்டது.
புவியியல்
உலகின் தொலைதூர தீவுகளில் ஒன்றான கோஃப் தீவு தெற்கு அட்லாண்டிக் பெருங்கடலில் உள்ளது. தீவின் மையப் பகுதி ஒரு பீடபூமியாக இருந்தாலும், மேற்குப் பகுதியில் 350 மீட்டருக்கு மேல் உயரமான மலைச்சிகரங்கள் மற்றும் பாறைகள் கொண்ட மலைப்பகுதி உள்ளது. கோஃப் தீவு 13 கிலோ மீட்டர் (8.1 மைல்) நீளமும், 7 கிலோ மீட்டர் (4.3 மைல்) அகலமும் கொண்ட செவ்வக வடிவில் உள்ளது. இது 91 சதுர கிலோ மீட்டர் (35 சதுர மைல்) பரப்பளவைக் கொண்டுள்ளது மற்றும் கடல் மட்டத்திலிருந்து 900 மீட்டர் (3,000 அடி) உயரத்தில் அமைந்துள்ளது. . Geological formations on the island are of volcanic origin. இத்தீவு எரிமலைகள் கொண்டவை.[23] இதன் ஆண்டின் சராசரி வெப்பநிலை 12 °C (54 °F) மற்றும் சராசரி மழைப்பொழிவு 3,000 மில்லி மீட்டர் (120 அங்குலம்) ஆகும். குளிர்காலத்தில் மலைப்பகுதிகளில் பனி விழுகிறது.
காலநிலை
கோஃப் தீவு ஒரு கடல்சார் காலநிலையைக் கொண்டுள்ளது. அட்லாண்டிக் பெருங்கடலில் வெகு தொலைவில் உள்ள தனிமைப்படுத்தப்பட்ட நிலை காரணமாக, கோஃப் தீவின் அதிக வெப்பநிலை ஆண்டு முழுவதும் பகல் வெப்பம் 11 °C (52 °F) முதல் 17 °C (63 °F) வரை இருக்கும். இதனால் கோடை வெப்பம் குறைவாக இருக்கும். அட்லாண்டிக் வடக்குப் பகுதியை விட தெற்கு அரைக்கோளத்தில் மிகவும் குளிராக இருப்பினும், உறைபனிகள் மிகவும் அரிதானவை. ஆண்டு முழுவதும் மழைப்பொழிவு அதிகமாக இருக்கும். சூரிய ஒளி நேரம் குறைவாக இருக்கும். உள்நாட்டு மலைச்சிகரங்களில் பனி விழுகிறது.
பறவைகள்
20 நவம்பர் 2008 அன்று ராம்சர் சாசனம் கோஃப் தீவை பறவைகள் காப்பகமாக அறிவித்துள்ளது. இது யுனெஸ்கோவால் உலக பாரம்பரிய தளமாக அறிவிக்கப்பட்டுள்ளது. இத்தீவு கடல் பறவைகள் கூடுகட்டு, குஞ்சு பொரிப்பதற்கும், சிறந்த தங்குமிடங்களில் ஒன்றாக உள்ளது.இந்த தீவில் ஏறக்குறைய பறக்க முடியாத கோஃப் மூர்ஹென் பறவைகள் மற்றும் ஆபத்தான நிலையில் உள்ள கஃப் பன்டிங் பறவைகள் உள்ளது. பன்னாட்டு கடற்பறவைகள் காப்பகம் இத்தீவில் செயல்படுகிறது. இத்தீவில் யாரும் நிரந்தரமாக தங்குவது இல்லை. ஆனால் இந்த தீவில் 80 இலட்சம் பறவைகள் வசிப்பதாக கூறப்படுகிறது. இத்தீவில் பறவைக்குஞ்சுகளை அச்சுறுத்தும் வகையில் எலித்தொல்லை உள்ளது.
வானிலை நிலையம்
1956ஆம் ஆண்டு முதல் கோஃப் தீவில் வானிலை நிலையம் இயங்கி வருகிறது. இது தென்னாப்பிரிக்க வானிலை சேவையின் வலைப்பின்னலின் ஒரு பகுதியாக இயக்கப்படுகிறது. தென்மேற்கில் இருந்து தென்னாப்பிரிக்காவை குளிர்ந்த முனைகள் நெருங்குவதால், குளிர்கால வானிலை முன்னறிவிப்பதில் கோஃப் நிலையம் மிகவும் முக்கியமானது.
மனித இருப்பு
ஒவ்வொரு ஆண்டும், வானிலை நிலையத்தை பராமரிப்பதற்கும், அறிவியல் ஆராய்ச்சி செய்வதற்கும் கேப் டவுனிலிருந்து ஒரு குழு கப்பலில் இத்தீவிற்கு செல்கிறது. 7 பேர் கொண்ட குழுவில் பின்வரும் நிபுணர்கள் இருப்பர்:
பூமி திரிவேதி
பூமி திரிவேதி ( Bhoomi Trivedi ) ஒரு இந்தியப் பாடகி ஆவார் கோலியோன் கி ராஸ்லீலா: ராம்-லீலா ( 2013), மற்றும் ஹுஸ்ன் பார்ச்சம் ( 2018) போன்ற பல இந்திப் பாடல்களுக்காகவும், பல பரிந்துரைகளைப் பெற்ற விருதுகளுக்காகவும் அறியப்பட்டவர்.
காஃப் தீவு
மனித இருப்பு
ஆண்டு முழுவதும் தேவையான பதப்படுத்தப்பட்ட உணவு இக்குழுவிற்கு  உலங்கு வானூர்திகள் மூலம் அனுப்பி வைக்கப்படுகிறது.
மேற்கோள்கள்
பகுப்பு:அத்திலாந்திக்குப் பெருங்கடல் பகுப்பு:தீவுகள் பகுப்பு:இங்கிலாந்தின் தீவுகள் பகுப்பு:உலகப் பாரம்பரியக் களங்கள் பகுப்பு:பறவைகள் காப்பகங்கள் பகுப்பு:ஐக்கிய இராச்சியம்
பூமி திரிவேதி
வாழ்க்கையும் தொழிலும்
பூமி திரிவேதி குசராத்தின் வடோதராவிலுள்ள இசைக் குடும்பத்தைச் சேர்ந்தவர். 8ம் வகுப்பு படிக்கும்போதே இசையைக் கற்க ஆரம்பித்தார். இவரது தந்தை இரயில்வே ஊழியர். நாட்டுப்புறப் பாடகரான இவரது தாயார் சொந்த இசைக் குழுவைக் கொண்டுள்ளார். இவரது மூத்த சகோதரி ஒரு பொறியாளர். மேலும், பயிற்சி பெற்ற பரத நாட்டியக் கலைஞர்.
2007 ஆம் ஆண்டில், இந்தியன் ஐடல் 3 நிகழ்ச்சியில் நடிக்கத் தேர்ந்தெடுக்கப்பட்டார். இருப்பினும் மஞ்சள் காமாலை நோயால் அவதிப்பட்டதால் நிகழ்ச்சியிலிருந்து விலகினார். அடுத்த ஆண்டு மீண்டும் இந்தியன் ஐடல் 4 நிகழ்ச்சியில் நடிக்க தேர்ந்தெடுக்கப்பட்டார். ஆனால் இவரது அத்தை மார்பக புற்றுநோயால் இறந்ததால் மீண்டும் நிகழ்ச்சியை விட்டு வெளியேற வேண்டியிருந்தது. மீண்டும் இந்தியன் ஐடல் 5 நிகழ்ச்சிக்குத் திரும்பினார். இதில் இவர் இரண்டாமிடத்தைப் பெற்றார்.
இவர் தனது பாலிவுட் வாழ்க்கையை 2012 ஆம் ஆண்டு வெளியான பிரேம் மாயீ படத்தில் "பஹ்னே டே" பாடலுடன் தொடங்கினார். இருப்பினும், 2013 ஆம் ஆண்டு வெளியான சஞ்சய் லீலா பன்சாலியின் கோலியோன் கி ராஸ்லீலா: ராம்-லீலா திரைப்படத்தில் பிரியங்கா சோப்ரா பாடும் ராம் சாஹே லீலா என்ற பாடலுக்கு குரல் கொடுத்ததன் மூலம் புகழ் பெற்றார். பன்சாலி தனது அடுத்த படத்திற்கு ஒரு பாடலைப் பாடுவதற்கு வேறு குரலைத் தேடுவதாகக் கூறப்பட்டபோது, ஷைல் ஹடா ஏற்பாடு செய்திருந்த ஒரு பாடலுக்கு குஜராத்தி வரிகளை எழுதவும், அந்தப் பாடலைப் பாடவும் இவர் முதலில் அணுகப்பட்டார். இப்பாடல் பார்வையாளர்களிடமும் விமர்சகர்களிடமும் நல்ல வரவேற்பைப் பெற்றது. அதே நேரத்தில் விமர்சகர்கள் பாடலில் இவரது வரிகளைப் பாராட்டினர். பாலிவுட் பாடல்கள் தவிர, தேசிய விருது பெற்ற ஹெல்லாரோ திரைப்படத்தின் ' வாக்யோ ரே தோல் ' பாடல் உட்பட பல குசராத்தி படங்களுக்கும் பாடல்களை பதிவு செய்துள்ளார்.
வெளி இணைப்புகள்
பகுப்பு:1984 பிறப்புகள் பகுப்பு:வாழும் நபர்கள்
ஜே. கே. கே. நடராஜா பொறியியல் மற்றும் தொழில்நுட்பக்கல்லூரி
வரலாறு
ஜே. கே. கே. ரங்கம்மாள் அறக்கட்டளையானது 1969 ஆம் ஆண்டில் கொடைவள்ளல் திரு.ஜே. கே. கே. நடராஜா ஐயா அவர்களால் தோற்றுவிக்கப்பட்டது, பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலை பள்ளி மற்றும் தொடக்கபள்ளி ஆகியவற்றை அவற்றின் கீழ் துவக்கப்பட்டு செம்மையாக நடத்தி வருகிறது. ஜே. கே. கே. நடராஜா பொறியியல் மற்றும் தொழில்நுட்பக்கல்லூரியானது ஏஐசிடிஇ, புதுதில்லியின் அங்கீகாரமும், சென்னை அண்ணா பல்கலைகழக அங்கீகாரமும் அமையப்பெற்றுள்ளது.
படிப்புகள்
இளநிலை படிப்புகள்
முதுநிலை படிப்புகள்
அதிகாரபூர்வ இணையதளம்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
முபாரக் அலி
முபாரக் அலி (Mubarak Ali    ), (பிறப்பு: ஏப்ரல் 21, 1941) ஒரு பாகிஸ்தான் வரலாற்றாசிரியர், ஆர்வலர் மற்றும் அறிஞர் ஆவார். முபாரக் அலி வரலாற்று புத்தகங்களை ஆட்சியாளர்களிடமிருந்து அல்ல, வெகுஜனங்களின் பார்வையில் எழுத வேண்டும் என்று கூறுகிறார்.
ஆரம்பகால வாழ்க்கை மற்றும் தொழில்
முபாரக் அலி டோங்க், ராஜ்புட்டனாவின் இப்போது பிரிட்டிஷ் இந்தியாவின் ராஜஸ்தானில் ஏப்ரல் 21, 1941 அன்று பிறந்தார். முபாரக் அலி மற்றும் அவரது குடும்பத்தினர் 1952 இல் பாகிஸ்தானுக்கு குடிபெயர்ந்தனர். முபாரக் அலி 1963 ஆம் ஆண்டில் ஜாம்ஷோரோவின் சிந்து பல்கலைக்கழகத்தில் வரலாற்று பிரிவில் எம்.ஏ பட்டம் பெற்றார். 1972 ஆம் ஆண்டில் உயர் படிப்பைத் தொடர லண்டன் சென்றார். பின்னர் ஜெர்மனி சென்றார். 1976 ஆம் ஆண்டில் ஜெர்மனியின் போச்சம், ருர் பல்கலைக்கழகத்தில் பிஎச்டி பட்டம் பெற்றார். பின்னர் சிந்து பல்கலைக்கழகத்தில் வரலாற்றுத் துறையின் தலைவரானார். இவர் 1996 வரை லாகூரில் உள்ள கோதே நிறுவனத்தின் இயக்குநராக இருந்தார். 2005 ஆம் ஆண்டில், தாரிக் (வரலாறு) காலாண்டு இதழின் ஆசிரியராக இருந்த இவர், இந்தியா, பாகிஸ்தான் மற்றும் மத்திய கிழக்கில் மின்னணு மற்றும் அச்சு ஊடகங்களால் பரவலாக பேட்டி காணப்பட்டார்.
1999 ஆம் ஆண்டில், கோஜ் என்ற தன்னார்வ தொண்டு நிறுவனம் மும்பையில் ஏற்பாடு செய்த ஒரு கருத்தரங்கில் பேசிய முபாரக் அலி, தனது நாட்டில் நிலவி வரும் வரலாற்று அடிப்படைவாதத்தின் விளைவுகளைக் குறிப்பிட்டார். 1965 ஆம் ஆண்டு இந்திய-பாகிஸ்தான் போருக்குப் பிறகு, சில வரலாற்றாசிரியர்களால் பாக்கிஸ்தானில் பண்டைய வரலாறு எவ்வாறு வலியுறுத்தப்பட்டது என்பதை இவர் விவரித்தார்.
சிந்துவின் வரலாற்று முக்கியத்துவம் வாய்ந்த இடம் மற்றும் கோட்டையான ராணி கோட் பற்றிய தேசிய கருத்தரங்கில் பேசிய இவர், வரலாற்றை வேறு கோணத்தில் படிக்கவும் எழுதவும் வேண்டும் என அழைப்பு விடுத்தார். இதில் பழைய மற்றும் பண்டைய இந்தியாவின் படையெடுப்பாளர்களை எப்போதும் சிறந்தவர்கள் அல்லது பெரியவர்கள் என்று பாராட்டப்படக்கூடாது. எனத் தெரிவித்தார். இவர் இந்திய-பாகிஸ்தான் வரலாறு குறித்து ஏராளமான புத்தகங்களையும் கட்டுரைகளையும் எழுதியுள்ளார். இதனால் இவர் ஸ்தாபன எதிர்ப்பு மற்றும் அரசாங்க எதிர்ப்பு சிந்தனையாளர் மற்றும் வரலாற்றாசிரியர் என பரவலாக பாராட்டப்பட்டார். இவர் ஒரு நேர்காணலில் பாகிஸ்தான் மற்றும் அதன் சுதந்திரம் குறித்து இதுவரை உண்மையான வரலாறு எதுவும் எழுதப்படவில்லை. ஸ்தாபன சார்பு வரலாற்றாசிரியர்கள் மற்றும் கல்வியாளர்கள் என்று அழைக்கப்படுபவர்களிடையே நிறைய குழப்பங்கள் உள்ளன. இதுவரை எழுதப்பட் வரலாறுகள் வரலாற்றின் சிதைவு மற்றும் முற்றிலும் சமநிலையற்றவை எனத் தெரிவித்தார்